CELEX: 32016R0235
Language: hr
Date: 2016-02-18 00:00:00
Title: Uredba Komisije (EU) 2016/235 оd 18. veljače 2016. o izmjeni Priloga II. Uredbi (EZ) br. 110/2008 Europskog parlamenta i Vijeća o definiciji, opisivanju, prezentiranju, označavanju i zaštiti zemljopisnih oznaka jakih alkoholnih pića

19.2.2016   
            
            
               HR
            
            
               Službeni list Europske unije
            
            
               L 44/7
            
         UREDBA KOMISIJE (EU) 2016/235
   оd 18. veljače 2016.
   o izmjeni Priloga II. Uredbi (EZ) br. 110/2008 Europskog parlamenta i Vijeća o definiciji, opisivanju, prezentiranju, označavanju i zaštiti zemljopisnih oznaka jakih alkoholnih pića
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 110/2008 Europskog parlamenta i Vijeća od 15. siječnja 2008. o definiciji, opisivanju, prezentiranju, označavanju i zaštiti zemljopisnih oznaka jakih alkoholnih pića (1), a posebno njezin članak 26.,
   budući da:
   
               (1)
            
            
               Prilogom II. Uredbi (EZ) br. 110/2008 predviđa se da su jaka alkoholna pića obuhvaćena kategorijom 32. „Liker” proizvedena aromatiziranjem etilnog alkohola poljoprivrednog podrijetla ili nekog destilata poljoprivrednog podrijetla ili jednog ili više jakih alkoholnih pića ili njihovih mješavina, zaslađena i s dodatkom proizvoda poljoprivrednog podrijetla ili prehrambenog proizvoda poput vrhnja, mlijeka ili drugih mliječnih proizvoda, voća, vina ili aromatiziranog vina. Međutim za osnovna organoleptička svojstva koja obilježavaju tu kategoriju jakog alkoholnog pića nije potrebno i aromatiziranje i dodatak proizvodâ poljoprivrednog podrijetla ili prehrambenih proizvoda. Upotreba jednog od tih postupaka dovoljna je za dobivanje proizvoda sa svojstvima koja potrošači obično očekuju od likera. Stoga bi trebalo dopustiti stavljanje na tržište u okviru kategorije 32. „Liker” jakih alkoholnih pića koja su proizvedena aromatiziranjem etilnog alkohola ili nekog destilata poljoprivrednog podrijetla ili jednog ili više jakih alkoholnih pića ili njihove mješavine ili dodatkom proizvodâ poljoprivrednog podrijetla ili prehrambenih proizvoda.
            
         
               (2)
            
            
               Prilog II. Uredbi (EZ) br. 110/2008 trebalo bi stoga na odgovarajući način izmijeniti.
            
         
               (3)
            
            
               Mjere predviđene ovom Uredbom u skladu su s mišljenjem Odbora za jaka alkoholna pića,
            
         DONIJELA JE OVU UREDBU:
   Članak 1.
   Prilog II. Uredbi (EZ) br. 110/2008 mijenja se u skladu s Prilogom ovoj Uredbi.
   Članak 2.
   Ova Uredba stupa na snagu trećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 18. veljače 2016.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 39, 13.2.2008., str. 16.
   
   
      PRILOG
      U točki (a) kategorije 32. Priloga II. Uredbi (EZ) br. 110/2008, podtočka ii. zamjenjuje se sljedećim:
      
         
                     „ii.
                  
                  
                     proizvedeno upotrebom etilnog alkohola poljoprivrednog podrijetla ili nekog destilata poljoprivrednog podrijetla ili jednog ili više jakih alkoholnih pića ili njihove mješavine, zaslađeno i s dodatkom jedne ili više aroma, proizvodâ poljoprivrednog podrijetla ili prehrambenih proizvoda.”